### Beslutning

Økonomiudvalgets indstillingen punkt 1:

Indstillingen blev godkendt.

For stemte A, B, C, F, O, V, Ø og Kalundborg-Listen

Imod stemte ingen.

Hverken for eller imod stemte Frit Borgerligt Fællesskab.

Økonomiudvalgets indstilling punkt 2, 3 og 4:

Indstillingen blev godkendt.

### Sagsfremstilling

## Resume og sagens baggrund

Den 17. september (pkt. 3) havde Kommunalbestyrelsen 1. behandling af budget 2026 og vedtog at oversende budgetforslaget til 2. behandling. Der er herefter indkommet 2 ændringsforslag.

## Indstillinger

Direktøren indstiller, at:

1. Der tages stilling til det indkomne ændringsforslag, som grundlag for budget 2026 samt budgetoverslag for 2027-2029 for drift, anlæg og finansiering.
2. Administrationens ændringsforslag vedtages.
3. Bevillingsniveauet fastsættes uændret på udvalgsniveau.
4. Der tages stilling til, om det statsgaranterede eller det selvbudgetterede udskrivningsgrundlag vedtages som grundlag for skatter, tilskud og udligning.

## Behandling

Direktionen, Økonomiudvalget, Kommunebestyrelsen.

## Sagsfremstilling

Den 17. september (pkt. 3) besluttede Kommunalbestyrelsen at oversende budgetforslaget for 2026-2029 til 2. behandling.

Jævnfør Styrelsesloven skal budgetforslag for det kommende regnskabsår samt budgetoverslag for de følgende tre år undergives to behandlinger i Kommunalbestyrelsen, som skal vedtages senest den 15. oktober. I forbindelse med vedtagelsen af budgettet skal der tages stilling til valg af enten statsgaranteret udskrivningsgrundlag eller selvbudgettering samt skatteprocent og grundskyldspromille.

Der er indkommet følgende ændringsforslag til det budgetforslag, der blev oversendt fra 1. behandlingen:

* Ændringsforslag i en fælles budgetaftale mellem Venstre, Socialdemokratiet, Socialistisk Folkeparti, Dansk Folkeparti, Kalundborglisten, Enhedslisten, Konservative og Radikale Venstre.
* Ændringsforslag fra administrationen af mere teknisk karakter

Kommunalbestyrelsen skal ved budgetvedtagelsen træffe beslutning om bevillingsniveauet i budget 2026. Det foreslås at bevillingsniveauet forsat er på udvalgsniveau. Det indebærer, at der på driftsområder vil være i alt 7 nettobevillinger. På anlægsområdet foreslås bevillingsniveauet at være én pr. projekt/pulje. Anlægsbevilling gives først, når et projekt igangsættes.

Der er i forslaget til 1. behandling forudsat, at det statsgaranterede udskrivningsgrundlag lægges til grund for budgettering af skatter og udligning. Kommunalbestyrelsen skal ved 2. behandling træffe endelig beslutning herom.

## Økonomiske konsekvenser

Afhænger af den konkrete beslutning.

### Sagens forløb

29/09/2025 Direktionen
Anbefales.

Afbud: Bobby Nørgaard der Linden

01/10/2025 Økonomiudvalget

Ad 1. Oversendes til kommunalbestyrelsens 2. behandling.

Ad 2. Anbefales.

Ad 3. Anbefales.

Ad 4. Anbefales at anvende det statsgaranterede udskrivningsgrundlag og folketal som grundlag for skatter, tilskud og udligning.

Det anbefales endvidere, at borgmesteren bemyndiges til at forhøje indmeldingen på servicerammen med 6,15 mio. kr. i den koordinerede budgetlægning.